《将赴京师闻山左寇警然仆意不可止作此示诸友》
清代·蒋超伯

寿良城外贼连营，济水非如往日清。州郡莫拘三互法，诏书已日五阳兵。

饥肠自古多奇策，款段何妨作远行。胜似青油戎幕下，眉摧腰折向宣明。

作者简介：清江苏江都人，字叔起。道光二十五年进士，授刑部主事，累擢江西道监察御史，有直声。同治间累官潮州知府，摄广州知府，署广东按察使。卒年五十五。有《爽鸠要录》、《通斋诗文集》等。